Ўзбекистонда демократик ҳуқуқий давлат ва фуқаролик жамиятини қуришда дин соҳасидаги сиёсат масалалари\nЎзбекистонда демократик ҳуқуқий давлат ва фуқаролик\nжамиятини қуришда дин соҳасидаги сиёсат масалалари\nДемократик ҳуқуқий давлат қуриш борасида республикамизда кенг миқёсли ишлар амалга оширилиб, бу йўналишда катта ютуқларга эришилди. Халқаро андозаларга жавоб берадиган ва миллий ўзлигимизни акс эттирадиган Конституция қабул қилинди. Ўзбекистон инсон ҳуқуқларини таъминлашга қаратилган, жаҳон миқёсида эътироф этилган кўплаб халқаро декларация, конвенция ва ҳужжатларга қўшилди ва шундан келиб чиқадиган сиёсий ва ҳуқуқий қоидалар республикамизнинг сиёсий тараққиётида ва ҳуқуқий меъёрий тизимни ривожлантириш жараёнида инобатга олинмоқда. Лекин бу борада ҳали муайян муаммолар ҳам мавжуд. Чунки қисқа вақт мобайнида бундай ҳар томонлама ва чуқур ўзгаришларни амалга ошириш жуда қийин. Айни пайтда, инсон ҳуқуқлари ва эркинликлари, демократиянинг қамров доираси кенгайиб, ривожланиб бораётганини ва ҳар бир мамлакатда ўзига хос тарзда намоён бўлаётганини таъкидлаш зарур. Демократик ҳуқуқий давлат ва фуқаролик жамиятини қуриш, баркамол авлодни шакллантириш – Ўзбекистон тараққиётини таъминлашнинг устувор йўналишлари сифатида амалга оширилмоқда.\nКўпгина ривожланган давлатларда фуқаролик жамияти асосларини шакллантиришга муайян даражада эришилган бўлса-да, уни янада такомиллаштириш жараёни давом этмоқда. Фуқаролик жамияти тушунчаси асосида инсон эркинлиги, унинг барча кўриниш ва муносабатларда намоён бўлиши ғояси ётади. Хусусан, у иқтисодий соҳада хусусий мулкка эга бўлиш, сиёсий соҳада сиёсий ҳаётда иштирок эта олиш, ҳуқуқий соҳада тенг ҳуқуқлилик, ижтимоий соҳада уюшмаларга бирлашиш, диний соҳада – виждон эркинлиги, маданий соҳада – маданий хилма-хиллик, миллатлараро ва ирқлараро муносабатларда – миллатлар, ирқларнинг тенглиги ва толерант муносабатда бўлиши, коммуникация соҳасида – ахборотларни эркин айирбошлаш ва сўз эркинлиги, мафкуравий соҳада – ғоявий хилма-хиллик, плюрализм, миграция соҳасида – инсоннинг яшаш жойини эркин танлаш, руҳий соҳада – инсон ҳурфикрлилиги ва фикрларнинг тенг ҳуқуқли рақобати асосида ривожланиши орқали амалга ошади, деб эътироф этилади. Воқеликда, амалиётда бу соҳаларда идеал ҳолатга муайян даражада яқинлашиш имкониятлари борлигини инсониятнинг тарихий тажрибаси кўрсатди.\nЎзбекистон мустақилликка эришганидан сўнг дунёда энг ривожланган мамлакатлар қаторига қўшилиш ҳамда фуқаролик жамияти ҳамда дунёвий, демократик адолатли ҳуқуқий давлатни шакллантириш мақсадини ўз олдига қўйди. Шундан келиб чиқиб, ҳозирги замон цивилизациясига хос сиёсий фаолият ва уюшувнинг ўзимизга мос тизимлари, янги сиёсий институтлар ва технологиялар, жамият сиёсий ҳаётида қатнашишнинг асосий шакллари (икки палатали парламент, демократик сайловлар, референдумлар, умумхалқ муҳокамалари) яратилди. Бу борада жаҳонда ишлаб чиқилган, ривожланган демократик давлатларга хос бўлган кўппартиявийлик тизими, нодавлат ташкилотларнинг фаоллиги ва жамият ҳаётида ҳар томонлама қатнашиши мамлакатимизнинг ўзига хос вазиятига мос равишда рўёбга чиқмоқда. Яқин ўтмишда хусусий мулк тақиқланган ва оқибатда иқтисодий фаолият эркинлиги йўқ қилинган эди. Инсон фаолияти ва моҳияти яхлитлиги нуқтаи назаридан иқтисодий эрксизлик бошқа соҳалардаги эркинликларнинг ҳам шаклланишига тўсиқ бўлди. Шунинг учун ҳам, яқин ўтмишда эълон қилинган эркинликлар кўп жиҳатдан рўёбга чиқмай декларация шаклида қолиб кетди. Шу сабабли республикалар мустақилликка интилди ва оқибатда истиқлолга эришди. Давлатимиз мустақиллиги миллатимизнинг энг юксак неъмати ва миллий эркинлигимизнинг асосидир.\nЎзбекистонда фуқаролик жамиятини қуриш ўтиш даври қийинчиликларини мумкин қадар камайтириш, турли ижтимоий иллатлар, адолатсизликларнинг олдини олиш йўли билан амалга оширилмоқда. Ўзбекистон бир қатор бошқа давлатлар каби фуқаролик жамиятини қуришда инсоният аввал босиб ўтмаган, янги йўлдан бормоқда. Бу йўлда тоталитар тузум давридагидан фарқли равишда инсон фаоллиги, эркинлиги, ташаббуси ва ижодкор кучини ривожлантириш асосида фуқаролик жамияти қурилиши мўлжалланмоқда. Давлат, жамият ва инсон муносабатлари аввал мустабид тизим даврида аксилгуманистик, яъни инсонни камситувчи шаклда қаралар эди. Инсон давлат ва жамиятнинг заиф бир бўғини сифатида қаралиб, инсон манфаатлари давлат ва жамият манфаатлари амалга ошиши учун қурбон қилиниши мумкин эди. Ижтимоий гуруҳлар манфаатлари ҳам давлат манфаатлари амалга ошиши учун қурбон қилинар эди. Яъни давлатда мустабид, нодемократик жамият шаклланган эди. Эндиликда, мустақил мамлакатга айланган Ўзбекистон демократик, гуманистик жамият қурилиши йўлидан бормоқда. Бу борада жамиятнинг барқарор ривожланиши асосида ижтимоий ҳаётнинг барча соҳаларида тадрижий ва тизимли равишда амалга оширилаётган ислоҳотлар муҳим аҳамиятга эга бўлиб, улар туб, сифатий ўзгаришларнинг асосини ташкил этади.\nДиний тафаккурнинг сиёсийлашув жараёни глобал миқёсда, шу жумладан, Марказий Осиё минтақасида ҳам долзарб муаммо бўлиб қолмоқда. Бугунги кунда экстремизмнинг кенг тарқалган шакли бу диний экстремизмдир. Ўзбекистонда диний экстремизм ва терроризмнинг олдини олиш ва унга қарши курашда давлатимизнинг дин соҳасидаги илмий асосланган сиёсати катта аҳамиятга эга. Барча ривожланган давлатлар демократия, инсонпарварлик ва дунёвийлик тамойилларига амал қилади. Уларда виждон эркинлиги ҳуқуқий кафолатланган бўлиб, толерантлик (бағрикенглик) ҳал қилувчи тамойил сифатида эътироф этилади.\nТолерантлик, бағрикенглик муносабати барча ижтимоий гуруҳлар ва шахслар орасида амалга оширилган тақдирдагина дунёвий давлат ва жамият барпо этилиши мумкин. Инсон ҳуқуқ ва эркинликларини таъминлаш дунёвий демократик давлат қуришнинг асосий шартларидан бири ҳисобланади. Шундай экан, дунёвий давлатни ўз идеали таркибига асос қилиб қабул қилмайдиган ижтимоий гуруҳлар, сиёсий партиялар давлат ҳокимиятига эришиш учун бўладиган демократик, кўппартиявий рақобатда қатнашиш ҳуқуқига эга бўлмаслиги керак. Акс ҳолда, инсонпарварлик тамойили бузилиши учун «қонуний» йўл сақланиб қолган бўлади. Ўзбекистон Республикасида дин соҳасидаги сиёсат қонунийлик, демократия, дунёвийлик ва инсон ҳуқуқларини таъминлаш тамойиллари асосида олиб борилмоқда. Конституция ҳамда «Виждон эркинлиги ва диний ташкилотлар тўғрисида»ги Қонунда диннинг давлатдан ажратилгани, виждон ва эътиқод эркинлиги кафолатлангани ҳамда диний экстремизмга қарши курашнинг ҳуқуқий асослари ифодаланган.\nДиний экстремизм конфессиялараро муносабатлардаги муаммолар асосида пайдо бўлмаслиги учун инсонларнинг диний эътиқодидан қатъи назар тенгҳуқуқлилиги қонуний равишда кафолатланганлиги катта аҳамиятга эга. Ўзбекистон Республикаси Конституциясининг 18-моддаси асосида ушбу тенгҳуқуқлилик таъминланган. Конфессиялараро муносабатларда инсон эркинлигини таъминлаш учун виждон эркинлиги ва толерантлик тамойили ҳал қилувчи аҳамиятга эга. Фуқаролик жамиятида ҳар бир инсон истаган динига эътиқод қилиши ёки ҳеч бир динга эътиқод қилмаслиги мумкин. Бу инсон руҳий эркинлигининг ҳал қилувчи тамойили ва ажралмас хусусиятидир. Шу сабабли фуқаролик жамиятини қурувчи барча давлатларда виждон эркинлиги тамойили Конституция даражасида кафолатланган. Ўзбекистон Конституцияси 31-моддасига биноан “Ҳамма учун виждон эркинлиги кафолатланади. Ҳар бир инсон хоҳлаган динига эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди”. Ўзбекистон Республикасида бундай кафолатларнинг таъминлангани мустақил мамлакатимизда дунёвий давлат ва фуқаролик жамиятини қуриш учун мустаҳкам ҳуқуқий замин яратади. Ўзбекистон Республикаси Конституциясининг 57-моддасига биноан миллий ва диний руҳдаги сиёсий партиялар ҳамда жамоат бирлашмаларининг тузилиши ва фаолияти тақиқланган. Жаҳон ҳуқуқшунослик фани тажрибаси асосида қабул қилинган бу қоида давлатимизда миллий ва диний асосда низо пайдо бўлишининг олдини олиш учун хизмат қилувчи конституциявий кафолатдир. Жамият барқарорлигига тўсиқ бўлувчи диний экстремизм иллатидан ташқари яна бири терроризмдир. Бу ҳодисага давлатимиз ўзининг ижтимоий ва сиёсий тараққиёти давомида дуч келди. Бундай террористик фаолиятда баъзи юртдошларимиз ҳам иштирок этмоқда. Ўзбекистонда бундай фаолият тақиқланганлиги ва уни олиб борувчи ташкилотлар тарқатилиши давлатимиз Конституцияси ва қонунларида белгиланган. Диний экстремизм ва терроризм ғоялари таъсирига берилганлар ҳар қанча уринмасинлар халқимизнинг келажакка бўлган ишончи, эътиқодини оёқости қилолмайдилар ҳамда ўзбек халқини ўзи танлаб олган демократик тараққиёт йўлидан қайтара олмайдилар. Зеро, халқимиз ислом динидан ўзларининг қабиҳ сиёсий мақсадлари йўлида фойдаланмоқчи бўлган бузғунчи кучларнинг асл мақсадини англаб етди ва мамлакатимизда олиб борилаётган виждон эркинлиги, диний бағрикенглик ва демократияга асосланган дунёвий давлат қуриш сиёсатини тўла қўллаб-қувватламоқда.\nЎзР ФА Фалсафа ва ҳуқуқ институти Axborot-texnik ta'minot bo'limi @ 1999-2013


АМУДАРЁ ВИЛОЯТИ ҚАЕРДА ЖОЙЛАШГАН?!\nТермиз гарнизонидаги ҳарбий қисмлардан бирида хизмат сафарида эдик, озгина тин олишга имкон бўлиб қолди. Бўш ўтирармидик? Кўзимиз эскироқ бинонинг атрофида «ҳашар» қилаётган аскарларга тушди. Бекор ўтирмайлик, «Аскар саҳифаси»га тайёр мавзу. Ишга киришдик. Уларнинг командиридан рухсат олдик.\nБеш нафар аскарнинг исм-фамилиясини ёзиб, адашиб кетмаслик учун рақамлаб туришини тайинлаб, суратга туширишни бошладим. Чиройли манзара, табассум билан турган юрт ўғлонлари. Ҳар эҳтимолга қарши туғилган йили, жойи, ота-онаси, келгуси мақсадларини ҳам қисқача қайд этиб боряпти. Маълумотларга озгина пафос берсак, бинойидек мақола тайёр бўларди. Албатта, буни кўрган ҳарбий қисм командири, аскарларнинг ота-онаси, яқинлари ҳам хурсанд бўларди. Аммо...\nБиринчи аскар билан самимий суҳбатни бошладик (уларни аяганимиздан исм-фамилияларини келтиришни лозим топмадик).\n– Мана, муддатли ҳарбий хизматга келганингизга 2 ойдан ошибди, нималар ўргандингиз?\n– Ҳаёт қийинчиликларига бардошли бўлишни, мардлик, жасоратни...\n– Армия қийинми?..\n– Ватанга садоқатни билдик.\n– Маънавий-маърифий тайёргарлик машғулотларида қайси тарихий шахсларни ўргандингиз?\nБир муддат жи-им қолди. Ниҳоят тилга кирди:\n– Амир Темур...\n– Соҳибқирон қандай жанглар ўтказган экан?\nҲамкасбимизнинг сабр косаси тўла бошлади:\n– Амир Темурнинг «Лой жанги»даги ғалабаси ҳақида гапириб беринг.\n– Маҳоратли саркарда бу жангда...\nҚизил гаплардан иборат таърифу тавсифдан унинг асл ҳақиқатдан хабари йўқлиги маълум бўлди. Бу аскарга кўз юмиб, иккинчиси билан мулоқотга киришдик. Йигитни қийнамайлик, ўқиган коллежи, унда ўтилган чақирувга қадар бошланғич тайёргарлик сабоқлари ва унинг хизмат давомидаги фойдаси ҳақида сўрай қолайлик, деган хулосага келдик.\nФарғона вилоятининг Фарғона шаҳрида туғилган экан. Аммо минг уринмасин, ўқиган коллежининг номини эслай олмади. Фақат билгани «...касб-ҳунар коллежи». Фарғонани биладиган шерикларимиздан бири жойлашган ўрнини сўраб, аниқлашга ҳаракат қилди, иложи бўлмади.\n– Ўзбекистонда нечта вилоят бор, санаб беринг-чи.\n– 12 та вилоят бор, Фарғона, Тошкент, Жиззах, Сирдарё, Амударё...\nШу ерга келганда, тоқатимиз тугади. Қалам ҳам ожиз қолди.\nҚабул қилинаётган қарорлар, концепциялар, ўтказилаётган маънавий-маърифий тадбирлар ҳавога соврилаяптими? Китобхонлик ҳақидаги жон куйдиришлар наҳот, беҳуда. Салкам 50 минг тиражда, 24 саҳифа, ҳар ҳафта чиқаётган газетамиз, «Ўзбекистон армияси» журнали, «Ватанпарвар» кўрсатуви, тарқатилаётган минглаб китоблар...\nСал қизишиб кетган бўлсам, бошқалардан қизишмасликни илтимос қилган бўлардим. Юқоридаги воқеа қанчалар таъсирли бўлмасин, тўлақонли хулоса чиқаришга аcос бўлмайди. Аммо ҳушёр торттиради. Ибратга арзигулик ёшларимиз бир талай. Бу ҳақда бошқа саҳифаларимизда ўқишингиз мумкин!


Балиқларда учрайдиган бронхиомикоз касаллиги ва даволаш чоралари | AGRO-OLAM.UZ\nБош саҳифа Балиқчилик Балиқларда учрайдиган бронхиомикоз касаллиги ва даволаш чоралари\nБалиқ касалликларнинг орасида – замбўруғли касалликларнинг ўрни. Балиқларнинг замбўруғлар томонидан содир этиладиган касалликлари балиқлар орасида оммавий равишда ўлимни келтириб чиқариш билан характерланади. Айниқса, балиқчилик тармоғини интенсификациялаш шароитида жуда ҳам катта хавф туғдиради. Бу касалликлар анча илгаридан бери балиқчилик хўжаликларда келиб чиққанлигига қарамай, ҳозиргача яхши ўрганилмаган. Мутлақо аниқ бир диагноз қўйиш усули ишлаб чиқилмаган, касалликнинг эпизоотологияси, патогенези унчалик яхши ўрганилмаган,\nкасалликни олдини олиш ва қарши курашишда самарали чоратадбирлар ишлаб чиқилмаган.\nСув омборларда боқилаётган балиқлар орасида бронхиомикоз, ихтиоспоридиоз, ва бошқа замбўруғлар томонидан қўзғатиладиган касалликлар кенг тарқалиб балиқчилик хўжаликларида катта хавф туғдирмоқда.\nБронхиомикоз – турли турдаги балиқларнинг ўта юқумли касаллиги бўлиб, жабра аппаратидаги қон томирларнинг зарарланиши ва жабра тўқимасининг некрозланиб тушиб қолиши билан характерланади. Касаллик Ғарбий Европанинг балиқчилик сув\nҳавзаларида учрайди. Бизда бу касаллик қайд этилмаган бўлсада, унинг келиб қолиш хавфи бор. Собиқ Иттифоқнинг Украина ва Россиянинг бир қанча областларида учрамоқда.\nЭтиологияси. Карп, сазан ва уларнинг гибридлари, карась, пескарь турдаги балиқларнинг бронхиомикоз касаллик қўзғатувчиси бу Bronchiomyces sаnguinis (Plehn), щукаларнинг қўзғатувчиси Bronchiomyces demiqrans (Plehn) линь турдаги балиқларда эса ҳар иккала турдаги замбўруғлар паразитлик қилишади.\nBr sanguinis – бу специфик қон паразити ҳисобланади. Замбўруғларнинг гифлари (ичидаги худди тухумга ўхшаш пуштлари) кучли шохланган бўлиб, қалинлиги 8-30 мкм, узунлиги 10-15 мкм га тенг.\nУлар куртак шаклида, одатда юпқа бўлиб, спора ҳосил қилганида эса қалинлашади. Кучли шохланган (тармоқланган) гифлар фақат жабранинг қон томирларида жойлашади ҳамда жабранинг бўлмаларида ва нафас олиш органининг бурмаларида бўлади. B demigrans замбўруғининг миселийси дарахтсимон шохланган гифлардан иборат бўлиб, пўстлоғи қалин икки контурли мембрана шаклида бўлиб, қалинлиги 0,5-0,7 мкм, ривожланишнинг охирги босқичида 22-28 мкм гача узаяди. Гифнинг эни 13-15 мкм. Гифлар дастлаб нафас олувчи қатламлардаги капиллярларда, сўнгра эса вена\nқон томирига кириб, унинг ёрилиши натижасида жабранинг бириктирувчи тўқимасига кириб олади ва у ерда ўсиши давом этади.\nЭпизоотологик маълумотлар. Бронхиомикоз қўзғатувчиси табиатда кенг тарқалган. Бироқ, бу касалликни эпизоотия ва энзоотия кўриниши табиий сув ҳавзаларида қайд қилинмайди. Касаллик асосан сунъий сув ҳавзаларида урчитилаётган балиқлар орасида келиб чиқади, қайсиким бундай сув ҳавзаларида қўзғатувчининг ривожланиши учун қулай шароит мавжуд. Булар, биринчидан, ҳовуз ва сув ҳавзалари антисанитария ҳолатида ва ветеринария-санитария маъданияти жуда ҳам паст даражада бўлганида келиб чиқади.\nКасалликнинг эпизоотия ва энзоотия кўриниши ёзда, сувнинг ҳарорати +22+25 градус бўлганида кузатилади. Касалликка карп, сазан ва уларнинг гибридлари, карась, пескарь, линь ва щукалар мойил. Юқорида кўрсатилган балиқларнинг барча ёшдагилари касалликка мойил, бироқ 1-2 ёшдагилари кўпроқ зарарланади.\nКасаллик уларда оғир кўринишда кечиб ўлим 46-71%ни ташкил қилади. Инфекциянинг асосий манбаи – бу касал балиқлар, касалликдан ўлган балиқларнинг жасадлари ва паразит ташувчи балиқлардир. Зарарланиш ҳовуздаги балчиқлар орқали амалга ошади.\nБир сув ҳавзаларидан иккинчисига қўзғатувчилар касал балиқлар орқали, ёки касалланиб согайган балиқлар орқали, ёинки носоғлом хўжаликларнинг сувлари орқали тарқалади. Касалликнинг келиб чиқиши ва авж олишига балиқларни\nтўйимсиз озиқалар билан озиқлантириш, сув оқимининг пастлиги, сув камлиги ва сув ҳавзаларнинг ҳаддан ташқари органик моддалар билан ифлосланганлиги ҳам анча ёрдам беради.\nКасалликнинг клиник белгилари. Касаллик жуда ҳам оғир кечади. Касалликнинг эпизоотик кўриниши кўпроқ ёзда кузатилиб ташқи муҳитнинг ҳароратига боғлиқ ҳолда 5-12 кун давом этади, яъни ўткир оқими намоён бўлади. Касалликни бошида B. sanquinis замбўруғининг жабра бўлмаларнинг қон томирларига кириб олганида нуқтасимон қон қўйилишлар кузатилади, сўнгра замбуруғнинг гифлари жабра қон томирининг ичида ўсиши оқибатида унинг тўлиши (паразитар эмболия) ва қон айланишнинг бузилишига олиб келади, натижада жабра тўқимасининг айрим\nқисмларини қон билан таъминланиши ёмонлашади, оқариб қолади. Айрим қисмлари эса ўлади(нобуд бўлади) ва жабранинг бурчаклари нотекис бўлиб қолади. Жабранинг бошқа қисмлари эса қоннинг қон томирларда йиғилиб қолиши (застой) оқибатида кўкимтир тусга кириб олади.\nКасал балиқлар озуқа қабул қилмайди, ташқи муҳит таасуротларига жавоб қайтарилиши кескин пасаяди ёки умуман жавоб қайтармайди, сувнинг юзасига сузиб чиқиб, бироқ ҳавони қабул қилмайди, худди «заморга» ўхшаш ва балиқларни қўл билан ушлаш жуда ҳам осон. Кучли зарарланган балиқлар ёнбошига ётиб ва шу ҳолатда нобуд бўлади. Чиқим 50-70% га етади. Ўлмай қолган балиқларда эса касаллик ярим ўткир ёки сурункали оқимда ўтиб олади. Касалланиб соғайган балиқларнинг жабраси худди ейилганга ўхшайди. Унинг тикланиши йиллар давом этади.\nПатогенези. Замбўруғнинг ўсган гифлари қон томир ичини беркитади, натижада тўқималарни қон билан таъминланиши ва кислород алмашинуви бузилади, некрозга учраган жабра тўқималари емирилади ва иккиламчи сапрофит микроблар ва замбўруғларнинг ривожланиши учун қулай шароит туғилади. Замбўруғнинг гифлари\nбарча ички паренхиматоз органларда, жумладан, қон ҳосил қилувчи органларнинг қон томирига кириб олиб ўсиши оқибатида касалликни кечиши яна ҳам авж олиб балиқларни нобуд бўлишига олиб келади.\nПатанатомик ўзгаришлар. Нобуд бўлган балиқларнинг жасадларини ёриб кўрилиши ва жабрадан тайёрланган гистологик намуналар(срез) текширилганда замбўруғларнинг гифлари ва споралари яхши кўринади. Қон томирлар гиперемиялашган, замбўруғ гифлари билан тўлиб қолган, респиратор қатламлардаги қон томирлар колбасимон кенгайган, унинг деворлари ва эпителиаль тўқимаси ёрилган. Паренхиматоз органларнинг тўқималари қон билан тўлган, ёғ ва гликогеннинг қатлами юпка.\nДиагноз комплекс усулда: эпизоотологик маълумотлар инобатга олиниши керак, клиник белгиларига қараб ва касалликдан ўлган балиқ жабрасини микроскопик текширувдан ўтказиб, замбўруғ гифлари ва спораларини топиш асосида қўйилади. Бронхиомикозни балиқларнинг «замор» касаллигидан фарқ қилишимиз керак.\nБронхиомикозда касал балиқларнинг боши сув остига қаратилган бўлади.\nДаволаш усуллари ишлаб чиқилмаган. Касалликни олдини олиш ва қарши курашиш тадбирлари. Бронхиомикоз касаллиги келиб чиққанда бутун комплексга\nэпизоотияга қарши тадбирларни амалга ошириш керак. Биринчи навбатда балиқларни сақлашининг зоогигиеник шароитларини яхшилаш, сув оқимини тезлаштириш, сувни кислород билан бойитиш, бронхиомикозга чалинган балиқларни мунтазам равишда\nовлаб, айниқса касалликдан ўлган балиқ жасадларини овлаб, агарда товарлик кўриниши бузилмаган бўлса, истеъмолга чикариш, кучли ориқланган балиқларни эса термик ишловдан сўнг ҳайвон ва паррандаларга едириш тавсия этилади.\nКасаллик тарқалиб кетмаслик учун балиқлар ҳаракатини чеклаштириш, балиқ овида ишлатиладиган барча инвентарларни, қайсиким касал балиқларни овлашда ишлатилган эди, 2%-ли формалин эритмасида бир соат давомида дезинфекцияланади ёки идишларга солиб 30 минут давомида қайнатилади, ёғоч ва металлардан тайёрланган асбоб-ускуналарни оловда куйдириб олади.\nМанба: «БАЛИҚЛАРНИНГ ЮҚУМЛИ ВА ЮҚУМСИЗ КАСАЛЛИКЛАРИ» Ҳақбердиев П.С., Турсунқулов А.Р.


Дорихона сотувчисига ўткир тиғли жисм билан етти маротаба, шунингдек, дорихона ичкарисида бўлган икки фуқарога турли кўринишда тан жароҳати етказилди\nЖорий йилнинг 22 февраль куни тунги соат 02:35да Тошкент шаҳар Чилонзор тумани 2-мавзеда жойлашган дорихонадан Миллий гвардия қўриқлаш хизмати Мониторинг марказига «ташвиш» хабари келиб тушган.\nМГ хабарида айтилишича, ташвиш хабарига кўра Чилонзор тумани бўйича тезкор гуруҳ ходимлари воқеа жойига етиб боришган. Дорихона олдида жанжаллашаётган номаълум шахслар ходимларни кўриб қочишган, аммо улардан бири воқеа жойида қўлга олинган.\nДорихонада жароҳат олган фуқароларга тез тиббий ёрдам чақиртирилиб, уларга ёрдам кўрсатилган ҳамда қўлга олинган гумонланувчи туман ИИО ФМБга топширилган.\nАниқланишича, шу куни тунги соат 02:20ларда 4 нафар номаълум шахс дорихонага кириб келган ва сотувчига қўпол муносабатда бўлиб, ўзаро келишмовчилик юзага келган. Жанжаллашиш оқибатида номаълум шахслардан бири ўткир тиғли жисм билан дорихона сотувчиси фуқаро Н.А. танасининг турли қисмларига 7 маротаба, шунингдек, дорихона ичкарисида (сотувчининг қариндошлари) бўлган фуқаро М.Ш. ва Н.А.га турли кўринишдаги тан жароҳати етказишган.\nДастлабки суриштирув ишлари натижасида қўлга олинган номаълум шахслар Чилонзор туманида истиқомат қилувчи, 1982 йилда туғилган, вақтинча ишсиз С.Р, 1983 йилда туғилган, вақтинча ишсиз П.Ш., 1988 йилда туғилган, вақтинча ишсиз М.А., 1984 йилда туғилган, вақтинча ишсиз, муқаддам судланган А.А. эканлиги аниқланган.\nҲозирда ҳолат юзасидан туман ИИО ФМБ ходимлари томонидан суриштирув ишлари давом этмоқда.\nЎзбекистонда янгича форматдаги арзон дорихона иш бошлади


"BuildTech 2017" кўргазмасининг биринчи куни ўз якунига етди. - UZCHINATRADE.COM\n"BuildTech 2017" кўргазмасининг биринчи куни ўз якунига етди.\nКўргазманинг биринчи куни ўз ниҳоясига етди. Ёрқин таассуротлар, мароқли учрашувлар ва керакли аудитория билан лойиҳаларнинг муҳокама қилиниши, қурилиш ташкилотлари билан мавжуд эҳтиёжлар ва бозорнинг муаммолари ҳақида юзма-юз суҳбат..\nPalfingerSany, Lonking, QGMC компанияларининг етказиб бераётган техникалари ҳақидаги саволларига тўлиқ жавоб бериш имконияти пайдо бўлганидан мамнун бўлдик.\nБизнинг кўргазмадаги стендими олдида тумонат одам йиғилди. Бизнинг хизматларимизга ва техникаларимизга бўлган кучли қизиқишни кўриш қандай мароқли!!! Ишда давом эта туриб, бугун олган видеороликни тез орада сизга тақдим қилмоқчимиз. Иштирокингиз учун ҳаммангизга ташаккур! Сизни эртага ҳам кутиб қоламиз!\nАлбатта, эртанги кун бугунгидан янада қизиқарли бўлишига ишонамиз!


ТИНЧЛИКНИ ҚАДРЛАШ ОЛИЙ ФАЗИЛАТ — Zamaxshariy.uz\nТИНЧЛИКНИ ҚАДРЛАШ ОЛИЙ ФАЗИЛАТ\n3 февраля, 2018 admin Без рубрики\nТинчлик неъматини бардавом бўлиши, унинг шукри адо этилишига боғлиқдир. Аллоҳ таоло Қуръони каримда таъкидлаб шундай мархамат қилган: «Қасамки, агар (берган неъматларимга) шукр қилсан-гиз, албатта (уларни янада) зиёда қилурман. Борди-ю ношукрчилик қилсангиз, албатта, азобим (ҳам) жуда қаттикдир» (Иброҳим, 7). Неъматнинг салмоғига яраша шукр лозимдир. Баъзи неъматларнинг шукри тилда «алҳамду лиллоҳ» дейиш билан адо бўлса, бошка хил неъматлар ҳам борки, уларнинг шукрини адо этишда тил билан айтилган ҳамднинг ўзи кифоя қилмайди, балки буларга амалий шукр даркор. Масалан, намоз, рўза каби ибодатларни адо қилиш тан соғлиқнинг шукри бўлса, имон ва ислом неъматининг шукри фарзандларимизни имон-эътиқодли, ҳалол, пок қилиб вояга етказишдир. Неъматларнинг энг сараси бўлмиш мустақилликни, тинчликнинг амалий шукри эса ёшларимизни ватанга муҳаббатли қилиб тарбиялаш, десак муболаға бўлмайди.\nТинчликнинг қадрини турли ўлкаларда бўлиб турган қўпорувчилик ҳаракатларини, одамларнинг нотинч ҳолатларини кўз ўнгига келтирган одамгина чуқур ҳис кила олади. У ердаги одамларнинг кўнглига ибодат қилиш у ёқда турсин ҳатто еб-ичиш ҳам сиғмайди. Бас шундай экан, маънавий неъмат-нинг шукрини доим адо этиб турмоғимиз лозим. Инсон берилган бу неъматларга қай даражада шукр қилган ёки қилмагани ҳақида қиёмат кунида албатта сўралади. Расулуллоҳ (с.а.в.) бир ҳадисда: «Аллоҳ таоло қиёмат кунида бандасидан: «Танингни соғ қилиб қўймаганмидим? Сени муздак сув билан қондирмаганмидим…?», деб сўрайди», деганлар (Имом Термизий ривояти). Бошқа бир ҳадисда: «Одам боласи қиёмат кунида то беш нарсадан сўралмагунча жойидан жилмайди: умрида нима ишлар қилгани, ёшлик даврини қандай ўтказгани, молини қайси йўл билан топиб, қаерга сарф қилгани ва ниҳоят билганларига қай даражада амал қилгани», деб марҳамат қилганлар. Неъматни Аллоҳдан деб билиш, кишини Аллоҳга яна ҳам яқинлашишга, унга тақарруб ҳосил қилишга ундайди. Аксинча, тинчлик шукри адо этилмаган неъмат эса инсонга офат келтиради.\nДинимиз кишиларини тинчликни асраш ва барқарорликни таъминлаш йўлида хамжихатлик ва бирдамлик билан харакат қилишга, фитна ва ўзаро адоватга бархам беришга чақиради. Қурони каримда Эй имон келтирганлар! Ёппасига итоатга киришингиз!…(бақара 208) дейилади. Ёппасига итоат дегани, тафсир китобларда сулхга,ўзаро тинчликка киришинг, урушни тарк этинг маъносида берилади. Хадиси шарифларда эса “тинчлик ва хотиржамлик икки улуғ неъматдурки, бундан кўп одамлар махрумдирлар” “ким бизларга қарши тиғ кўтарса, у ахли исломдан эмас” дея инсонларни тинчликни қадрига етишга ўзаро ахил-иноқ яшашга чақирилган.\nОсмони мусаффо, фуқароси фаровон, юртни келажаги ободдур. Ислом дини Ватанни севишга, эл-юртга холис хизмат қилишга ҳамда юрт ободлиги, халқ фаровонлиги йўлида ҳамжиҳат бўлишга даъват этади. Бу борада Қуръони каримда «…Эзгулик ва тақво (йўли) да ҳамкорлик қилингиз, гуноҳ ва адоват (йўли)да ҳамкорлик қилмангиз!..» дейилади (Моида, 2).\nЭзгу ният йўлида ҳамкорлик қилиш, ер юзида тинчликнинг барқарор бўлишида бош омилдир. Тинчлик Аллоҳ таолонинг улуғ неъмати бўлиб, уни сақлаш ҳар-бир кишининг олий даражадаги бурчи, вазифаси бўлмоғи лозим. Ислом динида Ватанга, эл-юртга садоқат тушунчаси кенг улуғланади. Бу муқаддас заминда ҳар бир инсон, айниқса, ёшларимиз азиз она Ватанимиз олдидаги фуқаролик\nбурчларини яхши англаб олмоқлари лозим. Ҳар биримиз хуқуқ ва эркинликларга эга бўлишимиз билан бирга, зиммамизда бурч ва мажбуриятлар борлигини ҳам асло унутмаслигимиз керак.\nЯнгариқ туман “Хазрати Ғойиб ота” масжидиби\nPrevious Post:ОТИНОЙИЛАРНИНГ ХОТИРА ТАДБИРИ\nNext Post:БУЮК СИЙМО ЁДИ


Якшанба, 23 Июн\nTransfermarkt портали бутун жаҳондаги футболчиларнинг трансфер қийматларини маълум қилди. Қуйида ўтган бир мавсум ичида трансфер баҳоси сезиларли даражада ўсган 10 нафар футболчи номи келтирилади. Ушбу рўйхатда А Сериядан бошқа барча кучли лигалардан вакиллар бор.\n10. Раҳим Стерлинг, яримҳимоячи («Манчестер Сити»)\nБир йил аввалги нархи: 90 млн евро\nҲозирги нархи: 140 млн евро\nЎсиш: 50 млн евро (55,6 фоиз)\nГвардиола раҳбарлигида Стерлинг йилдан-йилга ривожланмоқда. Испаниялик мутахассис олиб борган ишлар туфайли англиялик вингер шунчаки тезкор ва технар йигитчадан самарадор машинага айланди. Якунланган мавсумда у жамоасининг 61 ўйинида 31 гол урди ва 13 голга узатма берди, АПЛда«гол+пас» бўйича фақат Агуэро, Салоҳ ва Азардан ортда қолди. Афтидан, Стерлинг ҳали яна ўсади ва энг мос позицияда янада кўп фойда келтирад.\nУшбу рейтингда Садио Мане ва Бернардо Силва ҳам бўлиши мумкин эди (иккисида ҳам ўсиш – 50 млн евро). Аммо бу ўринни ҳозирги нархига муносиб бўлган футболчига бердик.\n9. Лука Йович, ҳужумчи («Реал»)\nБир йил аввалги нархи: 8 млн евро\nҲозирги нархи: 60 млн евро\nЎсиш: 52 млн евро (650 фоиз)\nЙовичнинг «Реал»га трансфери ёзнинг энг шов-шувли харидларидан бирига айланди. «Қаймоқранглилар» Германия чемпионатида ва Европа Лигасида порлаган 21 ёшли форвардни 60 млн евро еврога баҳолашди. Шу тариқа, унинг трансфер нархи бир йил ичида қарийб 7 баробар ўсди. «Бенфика» Лукани «Айнтрахт»га кейинроқ 5 млн еврога сотиб олиш шарти билан ижарага берганди ва энди португаллар клуби раҳбарияти иложсизликдан тирноқларини тишлаб қолишди.\n8. Николя Пепе, яримҳимоячи («Лилль»)\nБир йил аввалги нархи: 10 млн евро\nҲозирги нархи: 65 млн евро\nЎсиш: 55 млн евро (550 фоиз)\nАгар мавсумни жуда кучли ўтказган «монстр» Мбаппе бўлмаганида, «Лилль»нинг бу истеъдодли футболчиси кўрсатган ўйинлар янада ёрқин кўринарди. Киллианнинг тинимсиз гол уриши «Лилль»нинг бу мавсумдаги натижаларида катта ишларни амалга оширган футболчини соя остида қолдирди. Гап шундаки, бир йил аввал ҳеч ким танимаган Пепе якунланган мавсумда 22 гол урди («Лилль»нинг Лига 1 ўйинларидаги жами голларининг учдан бир қисми) ва 11 голга узатма берди. Ивуарлик футболчининг нархи бу қадар ўсиши ва у учун топ-клублар кураш бошлаши бежиз эмас. Охирги хабарларга кўра уни «ПСЖ» Неймарга муносиб ўринбосар сифатида кўрмоқда ва унинг трансфери учун 85 миллион евро тўлашга тайёр. «Интер» ва «Атлетико» эса унинг учун 90 миллион евронинг баҳридан кечиши мумкин.\n7. Родриго, яримҳимоячи («Атлетико»)\nБир йил аввалги нархи: 25 млн евро\nҲозирги нархи: 80 млн евро\nЎсиш: 55 млн евро (220 фоиз)\n«Атлетико» таркибида пайдо бўлган ёш Родриго кўп йиллик фаолиятидан кейин Қатар чемпионатига йўл олган Габининг йўқлигини сездирмади. Ҳозир 22 ёшли футболчи «матрасчилар»нинг майдон марказидаги алмаштириб бўлмас футболчига айланган. У универсаллиги эвазига ҳимоя ва ҳужум чизиғини муаммосиз боғлай олади. Родри нафақат майдонни яхши кўриб, яхши пас бера олади. У рақиб ҳужумларини тўхтатишда ва иккинчи қаватда тўп учун курашда ҳам беназир. «Манчестер Сити» уни ўз таркибига қўшиб олиш орқали навбатдаги трансфер рекордини ўрнатишга тайёрланмоқда.\n6. Трент Александр-Арнольд, ҳимоячи («Ливерпуль»)\nЎтган йилнинг сентябрида кимдир ёш Александр-Арнольд мавсум охирига келиб жаҳоннинг энг қиммат иккинчи ҳимоячисига айланишини тасаввур қила олармиди? Албатта, йўқ. Лекин «Ливерпуль»нинг топ-менежменти ўз вақтида англиялик футболчининг салоҳиятини тўғри баҳолади ва у билан январь ойида узоқ муддатли шартнома тузди. Трент май ойида АПЛнинг тарихий рекордини ўрнатди (у мавсум давомида 12та голли пас муаллифи сифатида бу борада ҳимоячилар ўртасидаги энг яхши натижани қайд этди) ва ўз трансфер қийматини янада оширди.\n5. Кай Хаверц, яримҳимоячи («Байер»)\nБир йил аввалги нархи: 28 млн евро\nҲозирги нархи: 90 млн евро\nЎсиш: 62 млн евро (221,4 фоиз)\n«Байер»нинг 19 ёшли яримҳимоячиси L'Equipe журнали талқинига кўра жаҳоннинг энг яхши ёш яримҳимоячилари рўйхатида учинчи ўринга лойиқ кўрилиши бежиз эмас. Якунланган мавсум Кай учун жуда муваффақиятли кечди. У 17 гол урди ва клубининг асосий футболчисига айланиб, Германия миллий терма жамоасидан чақирув олди. Ҳозирда Ҳаверцга «Бавария» фаол равишда қизиқиш билдирмоқда. Пулга анча зиқналик қиладиган мюнхенликлар раҳбарияти ушбу талант учун 100 млн евро тўлашга ҳам тайёр.\n4. Жоау Фелиш, ҳужумчи («Бенфика»)\nБир йил аввалги нархи: 2 млн евро\nҲозирги нархи: 70 млн евро\nЎсиш: 68 млн евро (3400 фоиз)\nФелиш ўтган мавсум кашфиётларидан бирига айланди. «Бенфика»нинг асосий жамоасида дебют қилган 19 ёшли португал мавсумни жуда ажойиб ўтказиб, ўзининг трансфер нархини 35 баробар кўтарди. Ҳозирда ушбу вундеркиндга «Реал», «Манчестер Юнайтед» ва «Атлетико» каби клублар даъвогарлик қилмоқда. Бу клублар футболчини қўлга киритишни истаса катта пул сарфлашига тўғри келади. «Бенфика» президенти эса ушбу ёш футболчини 120 миллион евродан камига қўйиб юбормаслигини маълум қилган.\n3. Френки де Йонг, яримҳимоячи («Аякс», 1 июлдан «Барселона»га ўтади)\nБир йил аввалги нархи: 7 млн евро\nҲозирги нархи: 85 млн евро\nЎсиш: 78 млн евро (1114,3 фоиз)\nАгар бу рейтингдан мавсумни бетакрор ўтказган «Аякс»дан бирор футболчи бўлмаса адолатсизлик бўларди. Амстердамликлар клубининг муваффақиятлари тўғридан-тўғри Френки де Йонг билан боғлиқ. «Аякс»да ушбу ёш яримҳимоячи ҳақиқий диспетчер вазифасини бажарди ва ҳужумни ривожлантиришдаги қобилиятини намойиш этиб, барчани ҳайратга солди. «Барселона»га 75 млн еврога трансфре бўлган де Йонг 10 баробар қимматлади. Каталонияликлар келажак учун катта сармоя киритишди!\n2. Килиан Мбаппе, ҳужумчи («ПСЖ»)\nБир йил аввалги нархи: 120 млн евро\nҲозирги нархи: 200 млн евро\nЎсиш: 80 млн евро (66,7 фоиз)\nҲозирда Киллиан Мбаппе – жаҳондаги энг қимматбаҳо футболчи, бу ҳеч кимни ҳайрон қолдирмайди. 20 ёшида у 100 гол уришга улгурди. Ўтган мавсумда унинг нархи 80 млн еврога ошди. Бу рақам бир йил кейин қандай кўринишда бўлишини тасаввур қилиш қийин.\n1. Жейдон Санчо, яримҳимоячи («Боруссия» Д)\nБир йил аввалги нархи: 15 млн евро\nҲозирги нархи: 100 млн евро\nЎсиш: 85 млн евро (566,7 фоиз)\n«Манчестер Сити» раҳбарияти бу рақамларни кўрмагани маъқул. 2017 йилда «шаҳарликлар» ўзи учун молиявий томондан яхшироқ шартнома сўраган ёш футболчини таркибда олиб қола олмаганди. Натижада у Дортмундга ўтди, у энди нафақат «Боруссия»нинг, балки Бундеслиганинг энг яхши футболчиси. Ўтган мавсумда Жейдон 13 гол урди ва 15 голга узатма берди. 19 ёшли вингер учун жуда зўр натижа!\nёзги трансферлар Transfermarkt


Медия 14 - Hidoyat.uz\nАсосий саҳифа Бўлим "Медия" (Саҳифа 14)\n“Нимаики яхшилик қилган бўлсалар, (унинг савобидан) маҳрум бўлмагайлар. Аллоҳ такводорларни (яхши) билувчидир” (Оли Имрон сураси, 115- оят). Қуйида мусулмон киши кундалик ҳаёти давомида мунтаза...\nЧоп этилди Mart 7, 2019 Муаммога учраганда ўқиб юриладиган 16 оятda fikr bildirishni o'chirish\nҚАЧОНКИ Кўнглингиз ғамга ботганда 9. 51. Айтинг: «Бизга Аллоҳнинг ёзиб қўйганидан ўзга нарса етмайди. У хожамиздир. Аллоҳга эса, фақат мўминлар таваккул этсинлар!» (Тавба сурасинин...


Коронавирусга чалинган беморлар бизга айтишни истайдиган 8 тавсия » Ўзбекистон янгиликлари – Zamin.uz\n, 05 2020, 00:42\n27 окт, 14:30 1 123 Жамият\nТасаввур қилинг, сиз коронавирус билан касалландингиз ва ваҳимага тушасиз. Албатта, касаллик жуда қўрқинчли. Инсон хаёлига ҳар қандай ҳолат келиши мумкин. Лекин бу қўрқув оила аъзоларингизни икки марта кўпроқ қийналишига сабаб бўлиши мумкин. Шунинг учун ҳам касалликка чалинган беморлар имкон қадар иродали бўлишга, яхши ният ва келажакда ҳали кўп ишларни амалга ошириш учун умидини сўндирмаслиги керак. Бу бемор ва унинг атрофидаги барча инсонлар учун энг яхши чора ҳисобланади.\nБухорода коронавирусга чалинган 35 ёшли аёл шифохонага ётқизилганидан уч кун ўтиб вафот этди 04 июл, 19:19\nТошкент, Самарқанд ва Навоийда коронавирусга чалинганлар сони кўпайди 19 мая, 06:30


«Барселона» президенти «Реал»га қўлланилган юмшоқликдан нолиди\n18:39 / 21.12.2016\n«Барселона» президенти Жозеп Бартомеу Спорт арбитраж судининг (CAS) «Реал»га ФИФА томонидан қўйилган тақиқни юмшатилиши ҳақидаги қарор чиқарганидан ҳайратда эканини яширмади.\n2014 йили ФИФА «Барселона»га ҳам худди шундай жазони қўллаган, аммо CAS уни ўз кучида қолдирганди.\n«Барселона» ва «Реал»нинг адвокатлари бир хил эди, аммо негадир фақат мадридликларнинг жазоси юмшатилди. Шу боис мен бу ҳолат бўйича тушунтириш талаб қиламан. «Реал» ва «Атлетико» клублари иши бўйича батафсил маълумотга эга эмасман, бироқ, ҳуқуқшуносларимиз билан маслаҳатлашсам бу борада ҳам муаммо бўлмайди, ахир бу ишлар бир-бирига ўхшаш.\nБу юридик ноаниқликни тугатиш керак. Агентлар ва барча футболчилар бир вақтнинг ўзида шунча хатога йўл қўйишига шубҳам бор. Футболчиларни рўйхатдан ўтказиш бўйича қоидалар яхши ёзилмаган, натижада футболчилар жабрланмоқда. Регламенти ҳар хил натижа берадиган қоидалардан фойдаланиш шундай оқибатларга олиб келмоқда» - дея Бартомеунинг сўзларини келтиради Marca.


Шавкат Мирзиёев «Ички ишлар органлари тўғрисида»ги қонунни имзолади » Ўзбекистон янгиликлари – Zamin.uz\n17 сентябрь 2016, 16:14\n17 сентябрда ОАВда эълон қилинган қонун 6 ойдан сўнг кучга киради, деб ёзмоқда "Кун" нашри.\nМазкур қонун ички ишлар органлари тизими ва тузилмаси, уларнинг ҳуқуқи, мажбуриятлари ва ваколатлари, ходимларига қўйиладиган талабларга ойдинлик киритади. Бундан ташқари, уларнинг ҳуқуқий ва ижтимоий ҳимоясига оид масалалар ҳал этилган.\nҚонунда ички ишлар органлари фаолиятининг асосий вазифалари, йўналиши ва қоидалари мустаҳкамланган. Уларнинг зиммасига фуқароларнинг ҳуқуқ, эркинлик ва қонуний манфаатларини ҳимоя қилиш, жамоат тартиби ва хавфсизлигини таъминлаш, юридик ва жисмоний шахсларнинг мол-мулкини муҳофаза қилиш вазифалари юкланган.\nАйтиш жоизки, ички ишлар органларига аниқ мажбуриятларни қўйиш, уларнинг жамият ва давлат олдидаги масъулиятини оширишга хизмат қилади. Ички ишлар идоралари ходимлари ўз фаолияти давомида Ўзбекистон Конституцияси,\n«Ички ишлар органлари тўғрисида» қонун ва бошқа қонунчилик актларига риоя этишлари шарт.\nИчки ишлар органлари ходимлари хизмат мажбуриятларини бажаришда ўзларининг ноқонуний ҳаракатларини оқлаш учун хизмат манфаатларини рўкач қилиши, иқтисодий манфаат кўриши, ноқонуний талаб қўйиши, мансабдор шахсларнинг қонунга хилоф буйруқ ва кўрсатмаларини бажаришлари мумкин эмас.\nҚонун шунингдек, инсон шаъни ва ғурурини поймол қилувчи ҳар қандай зўравонлик, тажовуз ва бошқа турли ҳаракат ва усулларни қўллашни ички ишлар ходимига тақиқлайди.\nҲужжатга мувофиқ, Ички ишлар вазирлиги бевосита Президентга, айрим масалалар бўйича Вазирлар Маҳкамасига бўйсунади.\nИчки ишлар вазири бош вазир тавсиясига биноан Президент томонидан тасдиқланади ва Президент томонидан вазифасидан озод этилади.\nТеглар: вазифасини ходимига жисмоний Бундан ёзмоқда 2016\nЯнгиликлар » Ўзбекистон » Шавкат Мирзиёев «Ички ишлар органлари тўғрисида»ги қонунни имзолади\n12:54 Ўзбекистонда ички ишлар ходимларига ғайриқонуний тинч намойишларни бартараф этишда қурол қўллаш тақиқланган


12:16 / 16.01.2018 | 2036234a | 3627\nАссалому алайкум! Малумки Сад ибн Абу Ваққос розияллоҳу анҳу ҳақларида маълумот берсангизлар. У киши қандай сабабларга кўра Жиззах вилоятига келиб дафн этилган?\n2). Мен жума мавезасида эшитишимча Расулуллоҳ соллаллоҳу алайҳи васаллам вафот этгач у киши ғусл қилинган сув хавога парланиб булут бўлган ва ўша булутдан ёмғир томчиси тушган ер масжид бўлади дейилган эди. Хақиқатан шундайми?\nВа алайкум ассалом! Саъд ибн Абу Ваққос ибн Уҳайб Зуҳрий ал-Қураший, кунялари Абу Исҳоқ. Абу Бакр розияллоҳу анҳунинг ҳузурларида тўртинчи бўлиб Исломга кирдилар. У киши ана шу вақтда 17 ёшда эдилар. Исломда биринчи бўлиб камондан ўқ отган шахс ҳам, жаннатга киришларига башорат берилган ўнта саҳобаларнинг бири ҳам, Расулуллоҳ соллаллоҳу алайҳи васаллам вафот этганларида рози бўлган олтита саҳобаларнинг бири ҳам шу зот бўлганлар. Саъд ибн Абу Ваққос Аллоҳ йўлида биринчи бўлиб бир мушрикни қатл этиб, қонини оқизган, Бадр, Уҳуд, Хандақ ва бундан бошқа ҳамма маъракаларда Расулуллоҳ соллаллоҳу алайҳи васаллам билан бирга иштирок этган паҳлавон саҳобалардан эдилар. Бу зот Расулуллоҳ соллаллоҳу алайҳи васалламнинг оналари Омина бинти Ваҳб Зуҳриянинг қабиласидан бўлганлари учун Расулуллоҳ соллаллоҳу алайҳи васаллам бу кишини «тоға» деб атар эдилар. Расулуллоҳ соллаллоҳу алайҳи васаллам Саъд розияллоҳу анҳунинг дуолари қабул қилинишини сўраганларида Аллоҳ дуоларини қабул қилган. Шунинг учун одамлар Саъд ибн Абу Ваққоснинг дуоларидан қўрқар эдилар. Расулуллоҳ соллаллоҳу алайҳи васаллам Саъд ибн Абу Ваққосдан ташқари бирор кишига «Ота-онам фидо бўлсин», деб айтмаганлар. Бу зот Умар ибн Хаттобнинг халифалик даврларида форслар билан бўлган урушда аскарларга қўмондон бўлдилар. Ҳижратнинг 15-санасида Қодисияни, ҳижратнинг 16-йили Жалулони, ҳижратнинг 17-йили Куфани фатҳ этдилар. Умар ибн Хаттоб розияллоҳу анҳу бу кишини Ироққа волий қилиб тайинладилар. Усмон ибн Аффон розияллоҳу анҳунинг халифалик даврларида ҳам шу амалда бўлдилар. Қачонки ҳазрати Усмон розияллоҳу анҳу ўлдирилиб, фитна замони келганидан кейин бу ишларнинг ҳаммасидан четланиб, Мадинага қайтиб келдилар. Саъд ибн Абу Ваққос Расулуллоҳ соллаллоҳу алайҳи васалламдан 270та ҳадис ривоят қилдилар. Бу ҳадисларни Абдуллоҳ ибн Аббос, Абдуллоҳ ибн Умар, Хавла бинти Ҳакимлардан ривоят қилдилар. Бу зотдан Соиб ибн Язийд, Мужоҳид, Алқама ибн Қайс, Жобир ибн Самура, қизлари Оиша, Омирнинг болалари, Мусъаб ибн Умайр, Иброҳим ибн Абдурраҳмон ибн Авф, Қайс ибн Абу Ҳозим ва бошқалар ривоят қилганлар. Бу киши ривоят қилган ҳадисларни уч «Саҳиҳ» соҳиблари ўз китобларига киритганлар. Бу зотнинг кўзлари ҳаётларининг охирида ожиз бўлиб қолди ва ҳижратнинг 55-санасида Мадинадан етти мил узоқликдаги Ақиқ деган жойда вафот этдилар. Саъд ибн Абу Ваққос жаннатга киришларига башорат берилган, охирги вафот этган саҳобалардан эдилар. ("Ҳадис ва Ҳаёт" китобидан). Сувнинг булут бўлгани ҳақида саҳиҳ ҳадис йўқ. Валлоҳу аълам!


Туркия: Фавқулодда ҳолат уч ой амал қилади - BBC News O'zbek\nТуркия: Фавқулодда ҳолат уч ой амал қилади\nImage caption Фавқулодда ҳолат Президент Эрдўғонга уч ой муддатга катта ваколатлар беради.\nТуркия Президенти Ражаб Тойиб Эрдўғон мамлакатда уч ойлик муддатга фавқулодда ҳолат жорий этилишини эълон қилган.\nФавқулодда ҳолат президент ва ҳукуматга янги қонунларни ишлаб чиқиш ва давлат тўнтаришига уринишига боғлиқ хавфларни бартараф этиш имконини беради.\nЎтган ҳафта 16 июлга ўтар кечаси мамлакатда давлат тўнтаришига уриниш содир этилган эди.\nАнқарадаги матбуот анжуманида жаноб Эрдўғон "қуролли кучлар ичидаги барча вируслар тозаланиши"ни билдирди.\nИстанбулдан Би-би-си мухбири Марк Лоуэннинг фикрича, фавқулодда ҳолат Президент Эрдўғонга уч ой муддатга катта ваколатлар беради.\nУ ва кабинети парламент аралашувисиз қонунлар қабул қила олади. Коеституцион маҳкама у қонунларни рад қила олмайди. Матбуотда ва йиғилишларда чекловлар бўлиши мумкин ва ҳибсга олишлар кучайиши эҳтимоли бор. Эрдўғоннинг ўзи ҳам давлат тўнтаришига уринишга алоқадор ҳибслар давом этишини айтган.\nБу қандай амалга оширилади?- деган савол туғилади.\nImage caption Давлат тўнтаришига уринишга алоқадорларни ҳибсга олиш давом этмоқда.\nҲукумат бу амаллар кундалик ҳаётга таъсир қилмаслигини таъкидламоқда. Фавқулодда ҳолат тўнтаришга алоқадор "вирус"ларга талуқли эканини айтмоқда.\nБу каби чоралар ўтган йил ноябр ойида Париждаги портлашлар орқасидан Францияда киритилган эди. Президент Эрдўғон сўзларига кўра, фавқулодда ҳолат демократия ва инсон ҳуқуқларини ҳимоя қилиш учун керак.\nБироқ инсон ҳақлари ташкилотлари Эрдўғон ва ҳукуматини ҳодисадан сўнг Туркияда "кенг миқёсли тозалашлар" бошлагани учун танқид қилганлар. Оврўпо Иттифоқи, хусусан Франция ва Олмония Эрдўғонни инсон ҳақлари топталишига йўқ қўймасликка чақирган.\nЭрдўғон танқидларга жавобан ҳар кимни ўз иши билан шуғулланишини маслаҳат бераркан, "бу чоралар ҳеч ҳам демократия, ҳуқуқ ва эркинликка таъсир кўрсатмайди", деб айтган фавқулодда ҳолат эълон қилганидан сўнг.\nЎз навбатида у давлат тўнтаришига қарши ҳаракатларда ҳалок бўлганларни "шаҳидлар" каби курашганларини таъкидлаб, уларнинг номлари Тақсим майдонида ёдгорлик тахтасига ёзилишини қайд этган. Расмий маълумотлар бўйича, Туркиядаги ҳодисада ҳалок бўлганлар сони 246 нафар.\nБи-би-си мухбирига кўра, полиция, махсус хизматлар ва қуролли кучлар қўмондонлиги таркибида ўзгаришлар бўлиши кутилмоқда.\nТуркияда ўтган ҳафта амалга ошмаган давлат тўнтариши ортидан 50 мингдан ошиқ одам ё ҳибсга олинган, ё ишидан бўшатилган ёки ишидан вақтинча четлатилганлар.\n600 дан ортиқ мактаблар ёпилди ва президентга тарафдор бўлмаган хизматчилар вазифасидан бўшатилди.\nПрезидент Ражаб Тойиб Эрдўғонга содиқ бўлмаган дея кўрилганларнинг сафига сешанба куни ўқитувчилар, университет деканлари ва матбуот ходимлари киритилди.\nҲукуматга кўра, улар АҚШда жойлашган уламо Фатҳулла Гуланга алоқадорлар. Гулан жанобларининг ўзи давлат тўнтаришига алоқаси борлигини рад этади.\nБош вазир Бинали Йилдирим Фатҳулла Гулан "террорчи ташкилот"ни бошқарганини айтган.\n"Биз уларни илдизи билан қўпорамиз", деди у парламентдаги чиқишида.


Шевченко терма жамоага Россия чемпионатидан футболчи чақирмаслигини билдирди\nФутбол бўйича Украина терма жамоаси бош мураббийи Андрей Шевченко миллий терма жамоа сафига Россия чемпионатида иштирок этувчи футболчиларни жалб қилмайди.\nУ хорижлик футболчиларни маҳаллийлаштиришга ҳам қарши чиқмоқда. Унинг сўзларига кўра, бунинг сиёсий жиҳати йўқ.\n«Менда бу бўйича муаммо бўлмайди. Мен Россиядан чақиришни режалаштирган футболчи йўқ. Шунингдек, хорижлик футболчиларни маҳаллийлаштириш ҳақида ҳам гап йўқ. Дарҳол айтаман, бу сиёсий сабаб туфайли эмас», — дея Шевченконинг сўзларини келтирган Tribuna.com.\nҚайд этиш керакки, ҳозирда Россия премьер-лигасида бир неча нафар украиналик футболчилар тўп сурмоқда. Хусусан, Маҳачқалъанинг «Анжи» жамоасида ярим ҳимоячи Дмитрий Щербак ва ҳужумчи Филипп Будковский, «Уфа»да — дарвозабон Богдан Сарнавский ва ҳимоячи Александр Филин, «Томь»да хавбек Кирилл Ковальчук ва ҳужумчи Александр Касьян, «Амкар»да — ҳужумчи Антон Шиндер, «Рубин»да ҳужумчи Марко Девич, «Урал»да— хавбек Денис Кулаков, «Локомотива»да ҳимоячи Торас Михалик.\n«Зенит» аутсайдерни аямади, Галиулин ва «Тосно» лигани тарк этди. Россия чемпионатида мавсум якунланди\n19:00 / 13.05.2018\nВиталий Денисов «Локомотив» билан Россия чемпиони бўлди\n21:16 / 05.05.2018\nРФПЛ. Элдор Шомуродов дубли «Ростов»га ғалаба келтирди\n23:04 / 29.04.2018


ППХ машинасидаги туғруқ шифокорлар томонидан амалга оширилган. ИИББ хабарида муболаға қилингани маълум бўлди\nТошкент шаҳар ИИББ матбуот хизмати томонидан 22 апрель куни «ППХ машинасида чақалоқ дунёга келгани» ҳақидаги хабарда «кўпиртириб» юборилгани, ППХ машинасидаги туғруқ шифокорлар томонидан амалга оширилгани маълум бўлди.\n9-туғруқ комплекси акушери (доя) Феруза Иззатуллаевна Касимова таҳририят билан боғланиб, Kun.uz сайтидаги ППХ машинасида чақалоқ дунёга келгани ҳақидаги хабар юзасидан ўз эътирозларини билдирди.\nДоя Ф.Касимова ППХ ходимларининг тўлғоқ тутиб турган аёлни кўриб қолиб, ўз машиналарида шифохонага олиб келишгани таҳсинга сазоворлигини эътироф этади. Шу билан биргаликда, Тошкент шаҳар ИИББ расмий сайти орқали тарқатилган хабардаги қуйидаги маълумот ҳақиқатга мос келмаслигини билдиради: «Шу онда сафдор С.Мурадов ва Б.Тошпулатов малака ошириш дарсларида биринчи тиббий ёрдам кўрсатиш соатлари қўшилгани учун шукур қилдилар. Тез орада ППХ машинасида янги инсон дунёга келди. Ёш она ва гўдак шифокорларга топширилди».\nУ ушбу гап ҳақиқатга мос келмаслиги, пировардида бу ўқувчида туғруқ ИИБ ходимлари томонидан қабул қилинган, деган нотўғри таассурот уйғонишига сабаб бўлганини айтмоқда.\nУнинг таъкидлашича, аслида воқеа ИИБ хабарида таъкидланганидек бўлмаган. Туғруқ жараёни ППХнинг хизмат автомашинасининг ичида амалга оширилган бўлса-да, 9-туғруқ комплекси ҳовлисида, қабул бўлими эшиги олдида, санитария-тиббий нормаларга риоя қилинган ҳолда, малакали шифокорлар (доя) гуруҳи томонидан амалга оширилган. Дунёга келган чақалоқ ва унинг онаси зудлик билан белгиланган тартибда туғруқдан кейинги муолажалар бўлимига етказилган. Туғруқ вақтида ППХ ходимлари хизмат машинасидан узоқда, шифохона дарвозаси олдида бўлишган ва улар туғруқ жараёнига аралашишмаган.\nФилиппинда 16 кунлик чақалоқ коронавирусдан соғайди\nЧирчиқ шаҳридаги махсус карантин зонасида бўлиб турган аёл фарзандли бўлди


Туркиянинг Диёрбакир шаҳри яқинидаги портлашда 17 киши жароҳат олди\n07:17 / 13.05.2016\nТуркиянинг шарқидаги Диёрбакир шаҳри яқинидаги Сариқамишда содир бўлган портлашда 4 нафар жангари ҳалок бўлди, яна 17 киши жароҳат олди. Бу ҳақда Туркия ички ишлар вазирлиги ва махсус хизматлардаги манбаларга иқтибос келтирган ҳолда Reuters ахборот агентлиги хабар берди.\nПортлаш 12 май куни маҳаллий вақт билан соат 22:30 да Диёрбакирдан 25 км узоқликда жойлашган Сариқамишда содир этилди. Дастлабки тахминга кўра, Курдистон ишчи партияси жангарилари ҳуқуқ-тартибот муассасалари ходимларига ҳужум қилиш учун фургонга ортаётган портловчи модда портлаб кетган.\nИкки нафар жароҳатланган оғир аҳволда шифохонага етказилган. Портлаш оқибатида 30 га яқин уй зиён кўрди, шаҳар электр таъминотисиз қолиб кетди, деб хабар бермоқда CNN Turk.\n10 майда ҳам Диёрбакирда миналаштирилган автомобиль унинг ёнидан полиция автобуси ўтиб кетаётганда портлатилганди. Оқибатда 3 киши ҳалок бўлганди, 45 киши жароҳат олганди. Жароҳатланганлар орасида 15 нафар полициячи ва назорат остида олиб кетилаётган 5 маҳбус бўлган.


“Қиз кўргандим, ўғил беришди”. Косондаги туғуруқхонада нималар бўлган эди? | Qalampir.uz\n“Қиз кўргандим, ўғил беришди”. Косондаги туғуруқхонада нималар бўлган эди?\nЖамият\t04 Июнь 16:17 32983\nИжтимоий тармоқларда Қашқадарё вилоятининг Косон туманида жойлашган туғуруқхонада бир аёлнинг қиз фарзанд кўргани, аммо унга эмизгани ўғил бола беришгани ҳақида овозли хабарлар пайдо бўлди. Вилоят соғлиқни сақлаш бошқармаси мазкур масалага ойдинлик киритди.\nБошқарма ахборот хизматининг маълум қилишича, Косон тумани туғуруқхонасида жорий йилнинг 30 май куни Муборак туманидан деб айтилаётган Зилола Холназарова исмли аёл қиз фарзанд кўрган. Унинг арз қилишича, “ҳамширалар масъулиятсизлик қилиб, унга эмизгани бошқа болани беришган. Бундан ташқари, у туғуруқхона шифокорларига 400 000 сўм пул ҳам берган”.\nЎрганиш жараёнида мазкур радиоинтервью саҳналаштирилгани аниқланди. Чунки мазкур туғуруқхонада кўзи ёриган аёллар ичида мубораклик Зилола Холназарова исм-шарифли аёл асло бўлмаган.\n“Маълум бўлишича, 2020 йил 29 май куни соат 18:55 да Муборак туманидан 2000 йилда туғилган Зилола Хонниёзова ҳомиладорлик I, туғуруқ I, 40 ҳафталик, муддатдаги туғуруқ ташхиси билан келтирилган. Шу куни соат 20:00 да қиз фарзандни дунёга келтирган”, дейилади хабарда.\nЗилола Хонниёзова билан ўтказилган суҳбатда у ҳеч қандай ОАВга юқоридаги мазмунда интервью бермаганини, Косон тумани туғуруқхонаси шифокорларига ҳеч қандай эътирози йўқлигини, юқоридаги радиоинтервьюдаги овоз уники эмаслигини маълум қилган.\n14 Июль 08:38 69918\n12 Июль 16:08 43790\n13 Июль 08:33 40343\n14 Июль 20:05 38503\n13 Июль 23:00 36258


Mening fikrim - 1608-s-p/18\nХорижлик сайёҳлар учун йўл белгиларини қулай тарзда жойлаштириш ҳақида\nМуаллиф:IMOMQULOV UBAYDULLA SULTONOVICH\nҲозирда жамиятимизда ҳар бир соҳада кенг кўламли ислоҳотлар амалга оширилмоқда. Шу қаторда туризмга ҳам катта эътибор қаратилмокда. Дарҳақиқат, туризм жамиятнинг ижтимоий, иқтисодий ривожланишида катта аҳамият касб этади. Таклифим ҳозирда жамоат транспортлари — автобус, метро, маршрутлар ва ҳоказоларда фақат ўзбек тилида (баъзан рус тилида) манзиллар ҳамда йўналишлар келтириб ўтилган. Бу эса чет эллик меҳмонларимизга ноқулайликлар келтириб чиқариши аниқ.\nТаклифим, барча йўналиш ва манзиллар номи аввало давлат тилида, сўнг халқаро тилда (масалан, инглиз тилида) акс эттирилишига эътибор бериш керак. Ҳозирча сайёҳларга қулайлик яратиш орқали улар сонини ошириш мақсадида магистрал йўллар ва тарихий-туристик шаҳарларда бу таклифни амалга оширишимиз зарур.\nNURULLAYEV XAMID AXMADOVICH\nСиз ўзингизни Хитойда тасаввур қилинг ва қайси жойга боришингни, қайси жойда эканлигингизни ҳам айта олмайсиз шунда ҳеч бўлмаса инглиз тилидаги белгидан ўзимизни лотин алифбосида ўқий оласиз. Бекатларни номини кўра оласиз, телефон орқали қидирув тизимлари орқали топа оласиз. Энди шу ҳолатда Хитой ёки Европадан келган сайёҳ меҳмонимиз ўзи ёлғиз шаҳримизни айланмоқчи бўлса, қандай аҳволда бўлади. Бу белгиларни ўрнатишнинг айни вақти ва улар зарур, давлатимизда ҳозирги бажарилаётган ишларнинг кичик бир қисми деб ҳисоблайман.\n14 Декабрь 2018, 21:16\nМенинг фикрим, нафақат ушбу матнни балки жамоат транспортларида қайси бекатга келганлигини билдирувчи овозли (инглиз тилида) эълонлар ва электрон таблолар (дастлаб метрода) жорий этиш лозим. Маълумки, ҳозирги вақтда туризмга катта эътибор берилиб, хорижий сайёҳларни асосан метро бекатларида кўплаб учратиб турибмиз. Бу ҳолатда сайёҳлар эркин ва қулай ҳаракатланиши учун кичик чора-тадбир лекин уларга жуда фойдали деб ҳисоблайман. Ундан ташқари йўл белгилари (асосан йўналтирувчи) ҳам инглиз тилида ҳам бўлиши лозим (дастлаб Шахрисабз, Хива, Самарқанд, Бухоро, Тошкент шаҳар каби ҳудудлардан бошлаш керак). Мисол учун, Жанубий Корея, Малайзия каби кўплаб давлатларда шаҳарларида ҳаракатланишда (халқаро тил) асосан инглиз тилидаги белгилар асосида қийналмасдан айланиш мумкин.\nKADIROVA SHAFOAT XABIBULLOYEVNA\nTuristik hududlarda bunday yo'l ko'rsatgichlar allaqachon o'rnatilgan. faqat chekkaroq tumanlar nazardan chetda qolgan bo'lishi mumkin.\n19 Ноябрь 2018, 20:43\nБу фақат тил ўрганиш учун фойда беради, Аммо иқтисодий катта харажатни талаб қилади, сўнгра, ҳайдовчиларни чалғитади- бу эса ўзингиз учун ҳам хавфли, Шу инглиз тилидаги кўрсаткичга чалғиб, автомобилчи сизни босиб ўлдириб кетиши сизга керакми? Ҳозирги латин алфавитидаги кўрсаткичларимизнинг ўзи инглиз тилини билувчиларга йўл топишлари учун кифоя қилади. Хулоса: Мен қаршиман!\n13 Октябрь 2018, 13:17\nQURBONOV BAXTIYOR O‘ROQOVICH\nТўғри таклиф. Бу, аввало, она тилимизга бўлган ҳурматимизни ифодалайди, қолаверса, чет эллик меҳмонларда "ўзбеклар ўз она тилини қадрлар экан" деган фикр туғилади. Бу эса жуда муҳим, мамлакатимизнинг туристик жозибадорлигини оширишга хизмат қилади. Қўллаб-қувватлайман ва овоз бераман.\n12 Октябрь 2018, 08:31


Volkswagen «Қўнғиз»дан воз кечишга қарор қилди\nЖами овоз: 1765 та.\nVolkswagen of America компанияси Beetle («Қўнғиз») моделининг ишлаб чиқарилишини тўхтатиши ҳақида маълум қилди. Компания хабарида айтилишича, ишлаб чиқариш 2019 йилда тўхтатилади. Бу вақтда Final Edition SE ва Final Edition SEL номли иккита янги моделнинг ишлаб чиқарилиши бошланади.\nVolkswagen of America прездентининг маълум қилишича, компания оила учун мўлжалланган автомобиллар ишлаб чиқарувчисига айланмоқчи. Классик «Қўнғиз» бу йўналишга тўғри келмайди, бироқ автомобиль дунёсининг ҳақиқий рамзи билан хайрлашишни тантанали нишонлашга қарор қилинган.\nМексикадаги заводда иккита сўнгги модель ишлаб чиқарилади, уларнинг ҳар бири икки хил кўринишда бўлади — кабриолет ва купе. Final Edition SE нинг нархи 23 045 доллардан бошланади, Final Edition SEL эса 25 995 доллардан сотувга чиқарилади.\n«Қўнғиз»ни ишлаб чиқариш 1938 йилда бошланган. Модель АҚШга 1949 йилда келган. Жами бу русумдаги 21,5 миллион машина сотилган.\nКиритилди: 18:33 15.09.2018. Ўқилди: 363 марта. Фикрлар сони: 0 та.\nЭнди чет эл фуқаролари Ўзбекистон ҳудудида тасдиқнома...


Европа Иттифоқи иқлим ўзгаришига қарши курашни кучайтирмоқчи\n09 май 2021, Тошкент вақти: 16:48\nЕвропа глобал иқлим ўзгаришининг олдини олишга қарши самарали фаолият олиб боришга ва бу борадаги Париж шартномаси тўлиқ амалга оширилишига интилади.Бу ҳақда БМТ Бош Ассамблеясида Европа Кенгаши раиси Дональд Туск маълум қилди.\nТускнинг билдиришича, Европа мамлакатлари 2030 йилга қадар зарарли газларнинг атмосферага тарқалиши миқдорини 1990 йилга нисбатан режалаштирилганидай 40 фоизга эмас, 45 фоизга камайтиради.\n“Европа Иттифоқи узоқ муддатли бюджетининг 25 фоизи иқлим ўзгаришининг олдини олишга қаратилган фаолиятга ажратилади. Биз бу ишга хусусий капитални ҳам жалб қилиш йўналишида ишламоқдамиз”, деди Дональд Туск.\n2015 йилда 200га яқин мамлакат Париж шартномасини имзолаган эди. Бу шартнома зарарли газлар миқдорини озайтиришга қаратилган.


Мисрда муваққат президент қасамёдга келтирилди\n23 ноябр 2020, Тошкент вақти: 21:06\nМиср Конституциявий суди раиси Адли Мансур муваққат президент сифатида пайшанба куни қасамёдга келтирилди\nМисрда ҳарбийлар президент Муҳаммад Мурсийни ҳокимиятдан четлатиши ортидан, пайшанба куни Конституциявий суд раиси Адли Мансур муваққат президент сифатида қасамёдга келтирилди. Эндиликда собиқ президент Мурсий ва унинг сафдошлари уй қамоғига олингани айтилмоқда. Жаҳон ҳамжамияти етакчилари Мисрдаги воқеаларга муносабат билдирмоқда.\nПайшанба куни қасамёдга келтириш маросимида сўзлаган Адли Мансур президент Мурсийни ҳокимиятдан четлатишда муҳим рол ўйнаган оммавий норозилик иштирокчилари ва ҳарбийларни мақтади.\nМисрликлар, деди Мансур, биргина етакчига “сажда қилмасдан” 2011 йилги инқилоб идеалларига содиқ қолиши керак.\n- Инқилоб руҳи давом этишининг кафолати инқилоб қадриятлари сақланиб қолишига умид қилишимиздадир. Бу қадриятларнинг асосийси етакчига сажда қилиш ва ундан ярим-илоҳий маҳлуқни яратишга чек қўйишдир, деди муваққат президент.\nУ шунингдек, Мурсий дохил Мусулмонлар биродарлиги тарафдорлари ҳам халқнинг бир қисми экани ва “мамлакатни қуришда” иштирок этишлари мумкин, дея қўшимча қилди.\nЛекин пайшанба куни давлатга қарашли MENA агентлигининг хабар қилишича, прокуратура Мусулмон биродарларнинг икки етакчисини ҳибсга олиш ҳақида буйруқ берган.\nMENA агентлигига кўра, исломчи партиянинг етакчиларидан Муҳаммад Бадие ва унинг муовини Хайрат ал-Шатер тинч намойишчиларни ўлдиришга чақирганликда айбланмоқда.\nЧоршанба куни армия қўмондони Абдулфаттоҳ ал-Сиси Миср конституцияси вақтинча бекор қилиниши ва мамлакатда янги президент сайлови ўтказилишини эълон қилди. Чоршанба куни телевидение орқали қилган чиқишида Ал-Сиси Мурсий “халқ талабларига жавоб бера олмади”, дея таъкидлади.\nМухолифат етакчиси Муҳаммад ЭлБарадей, Мисрдаги копт насроний черкови раҳнамоси поп Тавадрос ал-Сиси илгари сурган йўл харитасини қўллаб-қувватлади.\nҲокимият алмашгани тўғрисидаги эълон Қоҳиранинг Таҳрир майдонида олқишлар билан кутиб олинди.\nЎтган тунда миллионлаб мисрлик Мурсийнинг ҳокимиятдан ағдарилганини байрам қилди. Мурсий ва у дохил Мусулмонлар биродарлиги партияси чоршанба кунги ҳодисани “ҳарбий тўнтариш”, дея атамоқда.\nАйни пайтда Қоҳира ва бошқа шаҳарларда исломчилар тарафдорлари намойиш ўтказаётган ҳудудлар ҳарбий техника ва қўшинлар тарафидан қуршаб олинган. Шунга қарамай бир нечта шаҳарда тўқнашувлар рўй берди. Исломчилар тарафдорлари полицияга қарата ўт очгани оқибатида камида тўққиз киши ҳалок бўлгани хабар қилинмоқда.\nМусулмонлар биродарлиги партияси матбуот вакили Мурсий ўзининг 12 ёрдамчиси билан уй қамоғига олинганини маълум қилди.\nМурсий 2012 йил 30 июн куни ўтказилган президент сайловида Мисрнинг демократик йўл билан сайланган биринчи раҳбари бўлди. У 2011 йилда араб баҳори инқилоби натижасида Ҳусни Муборак режими ағдарилиши ортидан президент этиб сайланган эди.\nМурсийнинг иқтидори даври мамлакатда сиёсий беқарорлик ва иқтисодий таназзулга тўғри келди.\nПайшанба куни жаҳон ҳамжамияти Мисрдаги воқеаларга муносабат билдира бошлади.\nАҚШ Президенти Барак Обама ҳокимият ҳарбийлар аралашувида алмашганидан “чуқур ташвишда” эканини билдирди ва Вашингтон Мисрда тез орада демократик йўл билан сайланган ҳукумат иқтидорга келишига умид қилишини баён қилди. Обама ўз маъмурияти Мисрга кўрсатиладиган ёрдам масаласини кўриб чиқаётганини қўшимча қилди.\nБритания Бош вазири Дэвид Кэмерон мисрликларни демократия йўлидан боришга чақирди.\n- Биз ҳеч бир мамлакатда ҳарбий аралашувни қўллаб-қувватламаймиз. Лекин ҳозир Мисрда демократия равнақ топиши ва ҳақиқий демократик ҳокимият алмашинуви амалга ошишини истаймиз. Бу жараёнда барча тарафлар иштирок этиши керак, Британия ва иттифоқчиларимизнинг мисрликларга аниқ айтадиган гапи шу, деди Британия раҳбари.\nБМТ Бош котиби Бан Ки Мун томонларни “тинчлик, зўравонликдан тийилиш, мулоқот ва босиқликка” чақирди.\nЕвропа Иттифоқининг Ташқи сиёсат бўйича олий комиссари Кэтрин Эштон барча тарафларни “зудлик билан демократик жараёнга қайтишга” чақирди.\nГермания Ташқи ишлар вазири Гуидо Ветсервелле ўз мамлакати Мисрдаги вазиятни “яқиндан катта ташвиш билан” кузатаётганини билдирди.\nРоссия Ташқи ишлар вазирлиги барча мисрликларни “босиқлик ва зўравонликдан тийилишга” чақирди.\nАраб давлатларининг аксари Мурсийнинг ҳокимиятдан четлатилишини олқишлади.\nИсроил Мисрда рўй берган ҳодисалар борасида муносабат билдиришдан тийилиб турибди.


Ўзбекистон милицияси ходимлари (сурат дагиларнинг мақолада ёритилган воқеага алоқаси йўқ).\nҚаршида 13 нафар милиция ходими пора олиш, қийноқ ва асоссиз равишда ҳибсда ушлаб туриш каби 11жиноятда айбдор деб топилиб, узоқ йиллик қамоқ муддатларига ҳукм қилинди. Озодлик радиоси мобил мухбирларининг хабар беришича, Қарши шаҳар ички ишлар бошқармаси жиноят қидирув бўлими ходимларига нисбатан суд жараёни ёпиқ эшиклар ортида ўтказилган.\nСуд Қарши шаҳар ИИБ жиноят қидирув бўлими бошлиғи Акмал Қултоевни 11 йилга, тезкор вакиллар Жасур Алмардонов ҳамда Жаҳонгир Назаровни 10 йилу 3 ойга, жиноят қидирув бўлимининг 5 нафар ходимини 6 йилга озодликдан маҳрум қилди.\nҚарши шаҳар ИИБ жиноят қидирув бўлимининг яна 5 нафар ходими 3 йиллик аҳлоқ тузатиш, милиция ходимларига турли жиноятларда кўмаклашган 2 нафар фуқаро 2,5 йилдан ахлоқ тузатиш ишларига жалб қилинди.\nСуд ҳукмига асосан милиция ходимлари жазо муддатлариниумумий тартибдаги колонияларда ўтайди. Озодлик радиоси мобил мухбирларининг хабар беришича, Қарши шаҳар ички ишлар бошқармаси жиноят қидирув бўлими ходимларига нисбатан суд жараёни ёпиқ эшиклар ортида ўтказилган.\nЖиноят иши материлларига кўра, милиция ходимлари Ўзбекистон Республикаси Жиноят Кодексининг гувоҳлик беришга мажбурлаш, товламачилик, мансаб сохтакорлиги, пора олиш, пора бериш, қийноқ, асоссиз ҳибсда ушлаб туриш ва жиноий уюшма ташкил қилиш сингари 11 моддаси билан айбланган.\nСудланувчилардан бирининг номи сир қолишини истаган адвокати милиция ходимларининг жавобгарликка тортилиши ҳамда маҳкамага асос бўлган воқеалар хроникасини қуйидагича гапириб берди:\n“Шу йилнинг сентябрь ойи бошларида Қашқадарё вилояти Деҳқонобод туманида яшовчи фуқаро Россияда ишлаётган ўғлидан Қаршидаги банк пул ўтказмаси орқали 400 АҚШ доллари миқдорида пул олган. Банк муассасаси олдида фуқаронинг пул олганини кўрган, муқаддам 4 марта ўғирлик ва талончилик жинояти билан судланган “Ғилай” лақабли шахс уни “Умида” чойхонасида қўрқитиб, пулини тортиб олган. Фуқаронинг Қарши шаҳар ИИБга мурожаатидан сўнг жиноят қидирув бўлимининг ходимлари жиноятчини тутиб, бўлимда юзлаштириш ўтказишган. Гумондор айбини тан олганига қарамай, милиция ходимлари уни аввал уришган, сўнг орқа чиқарув тешигига дубинка тиқишган”, дейди адвокат.\nАдвокатнинг таъкидича, Қарши шаҳар ИИБ жиноят қидирув бўлимининг тезкор вакили, судланувчи Жасур Алмардоновдан ташқари бошқа судланувчиларнинг айби хизмат текширув натижалари, тиббий экспертиза хулосалари, жиноят жойидан олинган далилий ашёлар ҳамда гувоҳларнинг кўрсатмалари орқали тўла тасдиқланган.\nГувоҳлар ҳамда жабрланувчи қийноқ ва сўроқ жараёнларида Алмардоновни кўришмаганини, унга даъвоси йўқлигини таъкидлашган, аммо суд буни эътиборга олмаган.\n“Маҳкама тўлиқ Ўзбекистон Ички ишлар вазирлиги ва прокуратуранинг назоратида олиб борилди. Билишимизча, милиция ходимларини жавобгарликка тортиш МХХнинг талаби билан амалга оширилган. Аксинча, бизнинг мамлакатда тергов жараёнидаги қийноқлар бунчалик шаффоф ўрганилмайди. Ҳатто сўроқ жараёнидаги ўлим ҳолатлари ҳам яширилади. Тем более, бу ишда жабрланувчига айланган шахснинг ўзи 4 марта судланган рецидив жиноятчидир” , дейди адвокат.\n“Озодлик” Қаршида милиция ходимиларига нисбатан жиноят ишлари очилгани ҳақида 4 ноябрь куни Ўзбекистондаги ҳуқуқ тартибот органларидаги манбаларига таяниб хабар берган эди.\nЎзбекистон халқаро ҳамжамият томонидан мунтазам қийноқлар қўлланилувчи давлатлар сирасига киритилиб келинади. 2007 йилда БМТнинг Қийноқларга қарши қўмитаси Ўзбекистонда маҳбусларга нисбатан қийноқ ва ноинсоний муносабат “кенг тарқалган”, дея хулоса қилган эди.


Халқаро ҳамжамият Шимолий Корея ядровий синовларга ҳозирланаётгани юзасидан жиддий хавотир билдирмоқда.\n22 январ 2021, Тошкент вақти: 02:14\nоктябр 04, 2006\nАҚШнинг БМТдаги вакили Жон Болтон бу масалани ташкилотнинг яқинда бўлажак йиғинида кўтаришини айтди. Буюк Британия ва Франция Шимолий Корея режасини хавфли провокация деб атади ва бунинг Пхеньян учун оқибатлари ёмон бўлишини айтди. Япония Ташқи ишлар вазири эса Шимолий Корея хатти ҳаракатлари "кечириб бўлмас ҳаракат" деб атади. Шимолий Кореянинг қўшниси Жанубий Корея ядровий синовлар учун рухсат бермаслигини айтиб, Пхенян ҳукуматини бу режасидан қайтишга ундади. БМТ Бош Котиби ҳам бу юзадан хавотир билдириб, Шимолий Кореяни ядровий дастурини тўхтатишга қаратилган олти давлат иштирокидаги музокараларга қайтишга чақирди.\nШимолий Корея ташқи ишлар вазирлиги тарқатган баёнотда кутилаётган синовлар ҳақида билдирилар экан, мамлакат ташқи агрессиядан ўзини ҳимоялашга мажбур экани таъкидланган. Аммо, синовлар куни айтилмаган.


АҚШ халқаро ҳамжамиятни уйғурларни Хитойга депортация қилмасликка чақирди\n01 март 2021, Тошкент вақти: 03:03\nАҚШ Давлат котиби Майк Помпео 22 сентябрь куни халқаро ҳамжамиятни Пекин талаби билан уйғурларни Хитойга топширмасликка чақирди.\nУнга кўра, Хитой Шинжон-Уйғур мухториятида мусулмонларни “қайта тарбиялаш лагерлари” деб аталган қамоқхоналарда сақламоқда ва буни террорчиликка қарши кураш билан ниқобламоқда.\nПомпео бундай ҳолатнинг террорчиликка қарши курашга мутлақо алоқаси йўқлигини, Хитой ҳукумати миллий озчиликларнинг дини ва маданиятини йўқ қилишга уринаётганини айтди.\nПомпео Нью-Йоркда БМТ Бош Ассамблеяси доирасида Қозоғистон, Қирғизистон, Тожикистон, Туркманистон ва Ўзбекистон ташқи ишлар вазирлари билан учрашганидан сўнг мана шундай баёнот берди.\nМайк Помпео 6 сентябрь куни Канзас штатидаги Манхэттен университетида сўзлаган нутқида ҳам Хитойдаги мусулмонлар ҳуқуқлари топталаётганига эътибор қаратган эди.


АҚШ ҳарбийлари афғон полициячиларини отиб қўйди\n28 июн 2022, Тошкент вақти: 17:22\nАфғонистоннинг Зобул вилоятида АҚШ ҳарбийлари полиция ходимларини жангарилар билан адаштириб, улардан олти нафарини отиб қўйди. Отишма чоғида тинч аҳоли вакилларидан бир кишининг нобуд бўлгани ҳам хабар қилинмоқда.\nМаълум бўлишича, даставвал бир гуруҳ жангарилар вилоятдаги полиция назорат пунктига ҳужум уюштирган. Полиция ходимларига ёрдам бериш учун воқеа жойига етиб келган АҚШ қўшинлари ўққа тутилгандан сўнг, полиция ходимларини жангарилар билан адаштириб, уларга қарата ўт очган.\nХабарларга кўра, Калат шаҳрида рўй берган отишмалар оқибатида бир жангари ҳам нобуд бўлган, 13 киши тан жароҳати олган.


Отабек Ғуломхўжаев: Айрим ўйинчилар майдонга тушганидан кейин футболчи эканлигини эсдан чиқариб қўйди, шекили\n20 март, 2021, 22:17\nТеглар:Андижон | Бунёдкор | Отабек Ғуломхўжаев\nОтабек Ғуломхўжаев матбуот анжуманида иштирок этди.\nСуперлиганинг 3-туридан ўрин олган "Бунёдкор" ва "Андижон" жамоалари ўртасидаги ўйиндан кейинги матбуот анжуманининг биринчи қисмида "бургутлар" бош мураббийи Отабек Ғуломхўжаев иштирок этди.\n"Бунёдкор"ни ғалаба билан табриклаймиз. Ўйин учун тузилган режамиз амалга ошмади. Баъзи футболчилар билан гаплашиб олишим керак. Улар майдонга тушганидан кейин футболчи эканлигини эсдан чиқариб қўйди, шекилли.\nҲеч қачон ҳакамларга эътирозим бўлмаган. Ҳакамлар ҳафа бўлмасин, VAR футболнинг жозибадорлигини бузиб қўймоқда. "Андижон"нинг ўйинларида VAR бўлмаслигини хоҳлардим. Шунча тўхталиш бўлди, бироқ якунда 3 дақиқа қўшиб берилди. Менимча, 7 дақиқа қўшиб берилиши керак эди. Қолаверса, VAR ўйин темпини бузиб қўймоқда. Ўзи VAR нимага аралашиши керак? Бугун ҳатто аутда ҳам ҳакам VAR'га мурожаат қилди. Бу баҳона эмас. Қолаверса, биринчи голда ҳам тўп майдон ташқарисига чиқиб кетгандек кўринди.\nҚирғизистонлик легионер? У иккита ўйинда майдонга тушди. Тўғриси, ушбу учрашувлар ҳақида эслашни ҳам хоҳламайман. Унинг ўзи билан гаплашиб олдик. Исмини айтмайман, улар "Бунёдкор" академияси тарбияланувчиси ҳисобланади. Лекин айримлари майдонда ўзидан бошқа футболчи йўқдек ҳаракат қилишди. Эртага ўйинни таҳлил қилиб, хатоларини ўзларига кўрсатамиз. Уларнинг ёшини ҳам инобатга олиш керак. Аммо мен учун 18-19 ёшдаги футболчи ёш эмас. Балки, тажриба етишмагандир", - дея мураббий сўзларини келтирмоқда SPORTS.uz нашри мухбири.\n"Бунёдкор" — "Сўғдиёна" ва "Металлург" — "Андижон" учрашувлари асосий таркиблари билан танишинг\nСуперлига. Бугун турнир жадвалида ёнма-ён бораётган жамоалар ўзаро куч синашади


Саутгейт бугун етакчи футболчиларга дам олиш имконини беради\n6 июнь, 2019, 15:25 169\nТеглар:УЕФА Миллатлар лигаси | Англия | Гарет Саутгейт\nУлар ЕЧЛда майдонга тушишди.\nАнглия терма жамоаси бош мураббийи Гарет Саутгейт Миллатлар лигаси ярим финал босқичи доирасида Голландияга қарши кечадиган учрашувда таркибда ротацияга қўл уриши мумкин. The Telegraph нашри тарқатган хабарга кўра, мутахассис ЕЧЛ финалида тўп сурган "Ливерпуль" ва "Тоттенхэм" аъзоларига дам олиш имконини бермоқчи.\n"Шпорлар" сафидан Дэнни Роуз, Эрик Дайер, Деле Алли ва Гарри Кейнлар "уч шерлар" таркибига жалб этилган. "Қизиллар"дан эса Трент Александер-Арнольд, Жозеф Гомес ва Жордан Хендерсон Англия терма жамоасига жалб этилган.\nМаълумот учун, Голландия - Англия учрашуви бугун Тошкент вақти билан соат 23:45 да старт олади.\nШвейцария - Англия (видео)\nМиллатлар лигаси. Англия 3-ўринни қўлга киритди\nАнглия - Швейцария. Таркиблар маълум